《龙池祷雨》
宋代·虞俦

御府金奁出宝薰，爇来池上定知闻。
龙应覆手能为雨，岫岂无心漫出云。
秧插高田犹未遍，泉流幽涧恐难分。
奉常典礼吾方与，毋作神羞视秩文。

作者简介：虞俦，生卒年月不详，字寿老，宁国(今属安徽）人。南宋政治家，文学家。隆兴初进人太学，中进士。曾任绩溪县令，湖州、平江知府。庆元六年（1200）召入太常少卿，提任兵部侍郎。工诗文，著有《尊白堂集》24卷，清修《四库全书》收录其部分诗文。如其词《满庭芳》：色染莺黄，枝横鹤瘦，玉奴蝉蜕花间。铅华不御，慵态尽欹鬟。